Dominikaanidel elatakse päev korraga. Kohalikud elanikud on sõbralikud ja elurõõmsad ning inimeste kokkukuuluvustunne on tavatult tugev. Sametpehmes õhtus kõlavad kaasakiskuvad merenguerütmid - segu Euroopa vallutajate poolt kaasatoodud mõjutustest ning nii  saare algasukate kui Aafrika orjade muusikast. Rütmikad merengue ja bachata muusikastiilid on kohaliku elu lahutamatuks osaks. Merengue on midagi enamat kui muusika, see on kohalik elustiil, mille rütmis elavad nii vanad kui noored. Sosua külas purjetad kesk kohalikku elumerd. Paki kohvrisse oma snorkeldamisvarustus, sest kirka veega lahesopi veealune maailm pakub palju põnevat.